"ลด" หรือ "คงที่"
พุธที่ 20 ก.พ.นี้ คณะกรรมการนโยบายการเงิน (กนง.) ที่เป็นคณะกรรมการหลักของธนาคารแห่งประเทศไทย (ธปท.) ซึ่งรับผิดชอบด้านการกำหนดทิศทางของนโยบายการเงินจะมีการประชุมเพื่อตัดสินใจนโยบายดอกเบี้ย และนโยบายอัตราแลกเปลี่ยนเงินตรา
18 ก.พ. 2556

พุธที่ 20 ก.พ.นี้ คณะกรรมการนโยบายการเงิน (กนง.) ที่เป็นคณะกรรมการหลักของธนาคารแห่งประเทศไทย (ธปท.) ซึ่งรับผิดชอบด้านการกำหนดทิศทางของนโยบายการเงินจะมีการประชุมเพื่อตัดสินใจนโยบายดอกเบี้ย และนโยบายอัตราแลกเปลี่ยนเงินตรา
“ลดลง” ตามแรงกดดันจากฝ่ายการเมือง หรือ “คงไว้ในระดับเดิม 2.75%” ตามที่ ธปท.แสดงจุดยืน
นี่คือเดิมพันชี้ชะตาอนาคตเศรษฐกิจไทยกับอำนาจฝ่ายการเมือง
เพราะลงว่า รัฐมนตรีว่าการกระทรวงการคลัง และประธานกรรมการ ธปท. ร่วมกันลงทุนลงแรงกดดันและวิจารณ์อย่างหนัก การตัดสินใจใช้นโยบายดอกเบี้ยมากำกับดูแลค่าเงิน เงินทุนไหลเข้า และชี้นำต้นทุนผู้ประกอบการรอบนี้จึงสำคัญ
กรรมการ กนง.มีทั้งหมด 7 คน ประสาร ไตรรัตน์วรกุล ผู้ว่าการ ธปท. เป็นประธาน
กรรมการ ประกอบด้วย ผ่องเพ็ญ เรืองวีรยุทธ รองผู้ว่าการ ธปท.ด้านเสถียรภาพการเงิน
ทองอุไร ลิ้มปิติ รองผู้ว่าการ ธปท.ด้านบริหาร
อำพน กิตติอำพน เลขาธิการครม.
ณรงค์ชัย อัครเศรณี กรรมการอิสระ
ศิริ การเจริญดี กรรมการอิสระ
อัศวิน คงสิริ กรรมการอิสระ
5 ใน 7 คน คือ “ประสารผ่องเพ็ญทองอุไรอำพนศิริ” ล้วนแล้วแต่เป็นกรรมการชุดใหญ่ของ ธปท.ที่รับรู้ถึงความกังวลของฝ่ายการเมือง ผ่านหนังสือที่ “กิตติรัตน์ ณ ระนอง” รมว.คลัง ปิดผนึกส่งถึง วีรพงษ์ รามางกูร ประธานกรรมการ ธปท. ว่า “ต้องการให้ลดดอกเบี้ยใช้ดอกเบี้ยต่ำมาดูแลค่าเงินและสกัดเงินทุนไหลเข้า ลดการปั๊มเงินออกมาดูดซับสภาพคล่อง”
คุณคิดว่า ลงหรือไม่ลง?